CELEX: 22021D0036
Language: sk
Date: 2020-12-16 00:00:00
Title: Rozhodnutie Výboru pre vnútrozemskú dopravu Spoločenstva a Švajčiarska č. 3/2020 zo 16. decembra 2020 o systéme poplatkov za vozidlá, ktorý sa vo Švajčiarsku bude uplatňovať od 1. júla 2021 [2021/36]

18.1.2021   
               
               
                  SK
               
               
                  Úradný vestník Európskej únie
               
               
                  L 15/48
               
            
         ROZHODNUTIE VÝBORU PRE VNÚTROZEMSKÚ DOPRAVU SPOLOČENSTVA A ŠVAJČIARSKA č. 3/2020
         zo 16. decembra 2020
         o systéme poplatkov za vozidlá, ktorý sa vo Švajčiarsku bude uplatňovať od 1. júla 2021 [2021/36]
         Výbor pre vnútrozemskú dopravu Spoločenstva a Švajčiarska,
         so zreteľom na Dohodu medzi Európskym spoločenstvom a Švajčiarskou konfederáciou o železničnej a cestnej preprave tovaru a cestujúcich (1) (ďalej len „dohoda“), a najmä na jej článok 40 ods. 6 a článok 52 ods. 4,
         keďže:
         
                     (1)
                  
                  
                     Podľa článku 40 dohody vyberá Švajčiarsko od 1. januára 2001 v prípade vozidiel nediskriminačný poplatok za náklady, ktoré spôsobujú („poplatok za prepravu ťažkými nákladnými vozidlami vypočítaný na základe vykonaných služieb“). Tento poplatok je odstupňovaný do troch kategórií emisných noriem (triedy EURO).
                  
               
                     (2)
                  
                  
                     Na tento účel sa v článku 40 ods. 2 a 4 dohody stanovuje vážený priemer poplatkov, maximálny poplatok za kategóriu vozidiel s najväčším znečisťovaním a maximálny prípustný rozdiel medzi poplatkami v jednotlivých kategóriách.
                  
               
                     (3)
                  
                  
                     Podľa článku 40 ods. 6 dohody Výbor pre vnútrozemskú dopravu Spoločenstva a Švajčiarska stanovuje hmotnostné kategórie na základe analýz, ktoré sa uskutočnia každé dva roky na zohľadnenie vývoja v štruktúre vozidlového parku prevádzkovaného vo Švajčiarsku a zmien v normách EURO. Vzhľadom na modernizáciu vozidlového parku vo Švajčiarsku, vďaka ktorej čoraz viac vozidiel spĺňa najnovšie normy EURO, treba upraviť kategorizáciu noriem EURO tak, aby najmenej znečisťujúca emisná trieda EURO VI zostala v kategórii s najnižšími poplatkami, zatiaľ čo emisné triedy EURO IV a V budú patriť do kategórie s najvyššími poplatkami.
                  
               
                     (4)
                  
                  
                     Z rovnakých dôvodov treba zrušiť 10 % zníženie poplatku, ktorého pôvodná výška sa pre danú kategóriu vozidiel stanovuje v rozhodnutí Výboru pre vnútrozemskú dopravu Spoločenstva a Švajčiarska č. 1/2011 (2), priznaného vozidlám emisných tried EURO II a EURO III, ktoré sú dodatočne vybavené schváleným systémom filtra pevných častíc.
                  
               Rozhodol takto:
         
            Článok 1
            Poplatok za prepravu ťažkými nákladnými vozidlami, určený na základe vykonaných služieb, ktorých aktuálne celkové zaťaženie neprekračuje 40 ton a ktoré prejdú vzdialenosť 300 km, je:
            
                        —
                     
                     
                        372,00 švajčiarskych frankov pre kategóriu poplatkov 1,
                     
                  
                        —
                     
                     
                        322,80 švajčiarskych frankov pre kategóriu poplatkov 2,
                     
                  
                        —
                     
                     
                        273,60 švajčiarskych frankov pre kategóriu poplatkov 3.
                     
                  
         
            Článok 2
            Kategória poplatkov 1 sa uplatňuje na všetky vozidlá uvedené do prevádzky pred nadobudnutím platnosti normy EURO VI.
            Kategória poplatkov 3 sa uplatňuje na vozidlá emisnej triedy EURO VI.
         
         
            Článok 3
            Rozhodnutie č. 1/2011 sa zrušuje.
         
         
            Článok 4
            Toto rozhodnutie nadobúda účinnosť 1. júla 2021.
         
         
            V Berne, 16. decembra 2020
            
               
                  Za Švajčiarsku konfederáciu
               
               
                  predseda
               
               Peter FÜGLISTALER
            
            
               
                  Za Európsku úniu
               
               
                  vedúca delegácie Európskej únie
               
               Elisabeth WERNER
            
         
         
            (1)  Ú. v. ES L 114, 30.4.2002, s. 91.
         
            (2)  Rozhodnutie Výboru pre vnútrozemskú dopravu Spoločenstva a Švajčiarska č. 1/2011 z 10. júna 2011 týkajúce sa poskytnutia zľavy z poplatku za prepravu ťažkými nákladnými vozidlami vypočítaného na základe vykonaných služieb pre vozidlá emisných tried EURO II a III vybavené homologovaným systémom filtrovania tuhých častíc (Ú. v. EÚ L 193, 23.7.2011, s. 52).